කාන්තා සංවර්ධනය වැඩි කිරීම සහ දිවයින පුරා පිහිටි සියලු පාසල්වල ශිෂ්‍යභට ඛණ්ඩ ආරම්භ කිරීම ද සිදුවෙයි.ගිය වසරේ සිට මෙසේ සිසුවියන් බඳවා ගන්නා ප්‍රමාණය වැඩි කිරීමට ගත් තීරණය මත එම පළාත් බාලිකා බළඇණි පිහිටුවී ම ද සිදුවිය.දෙමාපියන්ට වඩා ඉදිරියෙන් යන දරු පරපුරක් ඇතිකර නායකත්වය දැරීමේ පුහුණුව ලබාදී ඔවුන් ජාත්‍යන්තරයට සම්බන්ධ කිරීම පාසල් දරුවන් විශාල ප්‍රමාණයක් ශිෂ්‍ය භට බළකායට බඳවාගෙන පුහුණුව ලබාදීම අරමුණු වෙයි.මීට පෙරද පාසල්වලින් සිසු සිසුවියන් තෝරා ශිෂ්‍ය භට බළකා පුහුණුව ලබා දුන්න ද ආරක්ෂක අමාත්‍යංශය ඔවුන් වෙනුවෙන් මෙතරම් විශාල මුදලක් වෙන්කිරීමත් සහ එම වැඩපිළිවෙළ ජාත්‍යන්තරය දක්වා ගෙනයාමත් ප්‍රවණතාවයක් වූයේ නැත.මේ වනවිට ජාත්‍යන්තර රටවල් 8කට පමණ පුහුණුව සඳහා සිසු සිසුවියන් යැවෙන අතර ලබන වසරේ සිට රටවල් 16කට යැවෙන අතර එසේ යවන ප්‍රමාණය වරකට එකසිය පනහට වැඩි ප්‍රමාණයක් දක්වා ද වැඩිකර තිබේ.මෙසේ ජාත්‍යන්තර පුහුණු සඳහා යවන සිසු සිසුවියන්ගේ වියදම් සම්පූර්ණයෙන්ම රජයෙන් දරන අතර විදෙස් රටවල රාජ්‍ය නායකයන් මුණගැසීම ඇතුළු විවිධ වරප්‍රසාද රැසක් මෙම ශිෂ්‍ය භට බළකා සිසු සිසුවියන්ට හිමිවෙයි.